अभियोजन कथानक के अनुसार रामअवध निवासी मुंगरा बादशाहपुर ने थाना सुजानगंज में प्राथमिकी दर्ज कराया था कि उसकी पुत्री सरिता की शादी 8 जून 2014 को महेंद्र कुमार निवासी जोगीपुर, सुजानगंज के साथ हुई थी।विवाह में काफी उपहार दिया गया था। पति, सास-ससुर व ननद दहेज में एक लाख रुपये व चेन की मांग को लेकर सरिता को प्रताड़ित करते थे। 16 मई 2015 को सूचना मिली की दहेज की मांग पूरी न होने पर सरिता की ससुराल वालों ने हत्या कर दिया।